**ΝΕΟΤΕΡΗ ΠΟΙΗΣΗ – Η ΛΟΓΟΤΕΧΝΙΚΗ ΓΕΝΙΑ ΤΟΥ ΄30**

**…΄Ο ΤΟΠΟΣ ΜΑΣ ΄…**

**ΚΕΙΜΕΝΑ ΑΝΑΦΟΡΑΣ**

**Α…΄Πάνω σ΄έναν ξένο στίχο, Γ. Σεφέρη.**

Ο ποιητής γράφει το ποίημα υπηρετώντας ως διπλωμάτης, στο Ελληνικό Προξενείο στο Λονδίνο [1931].

ΑΣΚΗΣΗ

**…Στο Μοτίβο της ύπαρξης...μιας μεγάλης Αγάπης…**

Ο Γ. Σεφέρης ξεκινώντας από το στίχο του Γάλλου ποιητή που τον εμπνέει, αποτυπώνει στο ποίημα του την ευτυχία που μπορεί να έχει ο άνθρωπος στην ζωή του, σαν νιώθει να απλώνεται μέσα στην ψυχή και το κορμί του… **η αρματωσιά** **μιας μεγάλης αγάπης…**

**…κάθομαι κάποτε τριγυρισμένος από την ξενιτιά…**

**Ερ.** Ποιο περιεχόμενο πιστεύετε ότι δίνει ο ποιητής στην έννοια της μεγάλης αυτής αγάπης και ποια τα χαρακτηριστικά της;

**Β… ΄Επί Ασπαλάθων..΄, Γ.Σεφέρη.**

Το τελευταίο ποίημα του Γ.Σεφέρη, δημοσιευμένο τρεις μέρες μετά το θάνατο του, στα χρόνια της δικτατορίας [εφ. ΤΟ ΒΗΜΑ, 23.9.1971]

ΑΣΚΗΣΗ

1.Πώς συνδέεται το ποίημα με την εποχή που γράφτηκε;

2.Ποιοί συνειρμοί γίνονται στο μυαλό του ποιητή;

3.Ποιά διάθεση του ποιητή φανερώνει το ποίημα;

**Γ…΄ Τελευταίος Σταθμός..,΄ Γ.Σεφέρη**.

Τον Απρίλιο του 1941 οι Γερμανοί καταλαμβάνουν την Ελλάδα και ο ποιητής ακολουθεί την ελληνική κυβέρνηση που καταφεύγει στο Κάϊρο, ως διπλωματικός υπάλληλος…**’Ο Τελευταίος Σταθμός’ για την ελληνική διπλωματική υπηρεσία** επιστρέφοντας στην Ελλάδα, μετά την αποχώρηση των Γερμανών και την Απελευθέρωση[ 5/12-Οκτωβρίου-1944].

ΑΣΚΗΣΗ

Το ποίημα έχει άμεση συνάφεια με την εποχή που γράφτηκε. Να βρείτε τους στίχους που μιλούν για: **1**.Την Ελλάδα και τη μοίρα της **2**.Τους Ήρωες και **3**.Τον άνθρωπο γενικά.

**Δ…΄Ρωμιοσύνη΄..,Γ.Ρίτσου.**

Στην ποιητική αυτή σύνθεση ο Γ.Ρίτσος δίνει ανάγλυφη τη μορφή της Ελλάδας και των ανθρώπων της, στον αδιάκοπο αγώνα τους για Ελευθερία, Δικαιοσύνη και Ανθρωπιά.

ΑΣΚΗΣΗ

1.Πώς συνδέει ο ποιητής το Φυσικό, με το Ανθρώπινο περιβάλλον;

2.Να προσδιορίσετε το νόημα της φράσης **…΄ Όλοι σκοτώνονται και κανένας δεν** **πέθανε…΄**

3.Να επισημάνετε στο απόσπασμα, χαρακτηριστικές εικόνες Υπερρεαλιστικής γραφής.

4.Να επισημάνετε στο κείμενο τις λέξεις, φράσεις και εικόνες που αναφέρονται στις ερ. 1 και 3, του σχολ.βιβλίου.

**Ε…΄Ο Τόπος μας ΄…,Γ.Ρίτσου.**

Το ποίημα είναι γραμμένο στη Λέρο, όπου βρίσκεται ο ποιητής εξόριστος από τη δικτατορία.

ΑΣΚΗΣΗ

Πώς αντιλαμβάνεσθε το νόημα της φράσης…**Πολύ αγαπιέται αυτός ο τόπος με υπομονή και περηφάνεια. Κάθε νύχτα…βγαίνουν τ΄αγάλματα προσεχτικά κι ανεβαίνουν στα δέντρα…**

Να δώσετε το δικό σας ερμηνευτικό σχόλιο.

**ΣΕ ΣΥΝΕΧΕΙΑ….**

**ΣΤ…΄Η τρελή ροδιά..,΄ Οδ. Ελύτη.**

Το ποίημα είναι γεμάτο με αισθήματα αισιοδοξίας και εικόνες από την ελληνική φύση, που συμπλέκονται στη φαντασία του ποιητή με την **εικόνα μιας τρελής ροδιάς.** Αυτή βρίσκεται στο επίκεντρο κάθε στροφής.

ΑΣΚΗΣΗ

 Στο ποίημα ο ποιητής μιλάει σε πρώτο ρηματικό πρόσωπο. Τι νομίζετε ότι είναι τελικά για τον ποιητή, η τρελή ροδιά;

**Ζ…΄Στα χτήματα βαδίσαμε ολη μέρα..΄,Οδ. Ελύτη.**

Το ποίημα ανήκει στην ποιητική συλλογή **..΄΄Ηλιος ο Πρώτος΄.**

Ενώ στο προηγούμενο ποίημα μιλάει ο ίδιος ο ποιητής, εδώ έχουμε **μία** **μετατόπιση** από το προσωπικό Εγώ, στο συλλογικό Εμείς..[α΄πληθ.πρόσωπο].

ΑΣΚΗΣΗ

**…΄Εμείς τη λέμε τη ζωή…Και χαιρετούμε τα πουλιά της που μισεύουνε…**

**…Είμαστε από καλή γενιά…**

 **Ερ.** Σε ποιους αναφέρεται ο ποιητής, μιλώντας σε α΄πληθ. πρόσωπο; Τι αισθάνεται ότι εκπροσωπεί; Να δώσετε το δικό σας ερμηνευτικό σχόλιο.

**Η…΄Της Σπάρτης οι πορτοκαλιές..΄, Νικηφ.Βρεττάκου.**

Στο ποίημα πλέκονται σε ένα λυρικό σύνολο **1.**Το φυσικό τοπίο **2.**Η ερωτική σχέση και **3.** Η αμοιβαία αγάπη μάνας και γιού.

**Ερ.** Ποιές λέξεις ή φράσεις συνδέονται και εκφράζουν τα παραπάνω στοιχεία;

**Θ...΄Τρία αποσπάσματα΄…, Ανδρ. Εμπειρίκου.**

Τα τρία αποσπάσματα αποτελούν **μικρά αυτοτελή ποιήματα**, από την ποιητική **συλλογή Ένδοχώρα΄.**

**ΣΕ ΣΥΝΕΧΕΙΑ….**

ΑΣΚΗΣΗ

**1.**Με ποιες εικόνες μας δίνει ο ποιητής την άποψη του για την Ποίηση στο Απόσπασμα 2; **2.** Σε ποια αντίθεση στηρίζεται το απόσπασμα 3 και τι θέλει να εκφράσει με αυτήν ο ποιητής;

**Ι…΄Ηχώ΄…,Ανδρ. Εμπειρίκου.**

Το ποίημα προέρχεται από τη συλλογή, Τα Κάστρα του ανέμου.

ΑΣΚΗΣΗ

**1.**Γιατί ο ποιητής διάλεξε ως τίτλο του ποιήματος του, τη λέξη Ηχώ;

**2…΄Περπατώντας μέσα στο δάσος…΄**Με ποιες εικόνες παρουσιάζει ο ποιητής την εμπειρία του αυτή, στη φύση;

**3.**Τί πιστεύετε ότι εννοεί ο ποιητής, με τους τρεις τελευταίους στίχους; Να δώσετε το δικό σας ερμηνευτικό σχόλιο.

ΕΥΧΑΡΙΣΤΩ ΓΙΑ ΤΗ ΣΥΝΕΡΓΑΣΙΑ

Η ΔΙΔ. ΚΑΘΗΓΗΤΡΙΑ